Odense Adresse-Contoirs Efterretninger, 1844-09-24
1. Det Kongelige Rentekammer havde i Skrivelse af 21 Mai d. A. forlangt Amtsraadets Betænkning om Hensigtsmæssigheden af at foreskrive bredsælgede Hjul for de større Vogne. Efter Beskaffenheden af den her i Provindsen bestaaende Fragtkjørsel antog Amtsraadet, at der ikke var nogensomhelst Trang til et saadant Lovbud. 2. J Anledning af Amtsraadets Skrivelse til Overkrigskommissair Amtsforvalter Klauman angaaende den fremtidige Udbetaling af de hans Formand tilstaaede 1000 Rbd. til Lønning for Befordringscommissionairer (see oven, Modet den 1 Juli C. Nr. 3) havde Amtsforvalteren meddeelt Amtsraadet at han ikke kunde gaae ind paa Amtsraadets Tilbud af 100 Rbd. mod at han holdt Amtets Beboere fri forat forrette Tilsigelser i Anledning af Friægter, hvorimod han ikke vilde paatage sig dette for mindre end 150 Rbd., og begjærte at det ovennævnte Beløb af 100 Rbd. i alt Fald maatte passere til Udgivet for Aarene 1843 og 1844, da Befordringscommissionairerne i Middelfart og Gribsvad endnu vilde blive lønnede for denne Tid. Den sidste Begjæring tilstod Amtsraadet og vedtog at indstille Amtsforvalterens Forslag i førstnævnte Henseende til Rentekammeret. 3. Fra Haarbye Sogn var indgivet et, ligeledes af Kjøng Sogn tiltraadt, Andragende om en forandret Fremgangsmaade ved Anskaffelsen af Fourageleverancerne, saaledes at disse kunde enten i det Hele bortliciteres eller leveres in natura. Stiftamtmanden oplyste at han alt havde til det Kgl. Rentekammer indgivet et Forslag til Licitationernes Afholdelse sogneviis saaledes at det ethvert Sogn tilfaldende Fourage qvantum burde enten i det Hele bortliciteres eller reparteres; og som Følge heraf fandt Amtsraadet ikke Anledning til for Tiden at foretage videre ved Sagen. 4. Landvæsenscommissair Evers havde andraget paa at der maatte erhverves en nærmere Bestemmelse angaaende hvem den i Reglementet af 5 Juli 1803 § 63 foreskrevne Pligt at paagribe Betlere paa hviler. Amtsraadet formeente ikke, at den i Andragendet citerede Cancellieskrivelse af 3 Februar f. A. ophæver den ved Reglementet af 5 Juli 1803 § 63 foreskrevne almindelige Forpligtelse til at paagribe Betlere, men kun at den nærmere forklarede denne Forpligtelses Natur, og fandt derfor ikke Anledning til om denne Sag at indgaae med nogen Forespørgsel til Cancelliet. 5. Det Kgl. Rentekammers Skrivelse af 27 Juli d. A. betræffende en paatænkt Foranstaltning til endeel unge Bønderkarles Oplærelse i Engvandingskunsten med Understøttelse af Amtsrepartitionsfondet blev taget under Overveielse hvorefter Amtsraadet tiltraadte den af Amtsraadet for Odense Amtstuedistrict (see oven Mødet den 23 Aug. C. No. 6) afgivne Betænkning. 6. Clauslunde Sogneforstanderskab havde andraget paa at de ældre Skiftesteder for Befordringen mellem Middelfart og Odense nemlig Jndslev og Vissenberg) maatte blive gjenoprettede. Deels med Hensyn til at en saadan Forøgelse i Antallet af Friægter vilde medføre en større Byrde for de Kjørselspligtige i Almindelighed og deels paa Grund af Bestemmelserne i Frd. af 26 Juni d. A., der skal træde i Kraft fra 1 Januar 1846, fandt man ikke at kunne indlade sig paa at foretage videre ved denne Sag. Amtsraadets Medlemmer bleve dernæst enige om, at i Medhold af Communalanordningens 29 8 burde af de af Sogneforstanderskaberne udvalgte 3 Amtsraadsmedlemmer det ene afgaae ved Udløbet af dette Triennium. Ved Lodtrækning afgjordes det, at Landmaaler P. Hansen saaledes udtræder. Til Medlemmer af Valgbestyrelsen udvalgtes Kammerherre Grev Wedell og Landvæsenscommissair Evers. Mødet blev derefter hævet.